《鱼游春水 感忆》
清代·邹祗谟

十五盈盈小。投钿盒心烟缭绕。流连辛苦，不道佳期竟杳。

蘼芜巷里人何在，豆蔻花中春已老。泪落天涯，断肠多少。

极目年年芳草。闻绣阁玉蛾不扫。何事尺素传来，征鸿悄悄。

侧侧轻寒白日过，濛濛细雨黄昏早。酒醒更阑，数声啼鸟。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。